Ganddal bydelshus

**Ganddal** er en bydel i Sandnes kommune som ligger mellom Sandnes sentrum og Jæren. Gårdsnavnene som utgjør Ganddal er: Lunde, Kvål, Åse, Skjæveland, Sørbø, Hove, Stokkeland, Vagle og Foss-Eikeland. 

Navnet stammer fra Gandsfjorden (norrønt. Gandr = stokk, eller stav). 

Dalen går mellom Stokkalandsfjellet i sør, Lundehaugen i nord, og Håbafjellet i øst. Parkdraget langs Storåna, Gandsparkene, ender her. Elva går videre til turområdet Stokkelandsvannet, også kalt Stokki. 

Sivilforsvarets beredskaps- og kompetansesenter er lokalisert i Vagleleiren i bydelen, men er vedtatt nedlagt.

Næring
------

Ganddal har et betydelig jordbruk mot grensene til Malmheim bydel i vest og Klepp kommune i sør. 

Ved godsterminalen på Skjæveland ligger et av byens større industriområder, Kvål. Her ligger blant annet Bil og Maskin, Volvo, Stålverk, tidligere DBS sykkel, som var landets største fabrikk. 

Det har tidligere vært industri langs Storåna gjennom Åsedalen, med bedrifter som AS Betong og Skårland. Driften er nå nedlagt, og området er omregulert for bolig- og friområder.  Arbeidene har ikke startet enda, og på den den gamle tomten til Skårland, ligger nå Camp Sandnes, et brakkeanlegg for arbeidere. 

På industriområdet Foss-Eikeland ligger blant annet den tradisjonsrike fabrikken SandnesGarn.

Samferdsel
----------

Ganddal stasjon ligger sentralt på Ganddal og er en del av Jærbanen. Nedlagte Ålgårdbanen startet på Ganddal og gikk til Ålgård via Foss-Eikeland og Figgjo. Sporet er i dag en populær tursti.

Ganddal godsterminal ligger på Skjæveland, og ble ferdigstilt sent i 2007. Den erstattet terminalene på Brueland i Sandnes og Paradis i Stavanger og er landets nest største etter Alnabru.

Utdanning
---------

Ganddal har totalt fire skoler.

Offentlige skoler:

* Ganddal barneskole
* Sørbø skole
* Lundehaugen ungdomsskole

Privatskole:

* Sandnes friskole er en grunnskole fra første til tiende trinn i regi av Familiekirken og Betel Hommersåk.

I 1985 flyttet Sandnes handelsskole fra de gamle lokalene til Sandnes gymnas i Langgata, og over i nye lokaler på Lundehaugen. Skolen fikk navnet Lundehaugen videregående skole. Hele det videregående tilbudet på Ganddal flyttet til helt nye lokaler i Vågen i Sandnes, ved skolestart høsten 2010.

Idrett
------

Ganddal Atletklubb er en styrkeløftklubb for både amatører og profesjonelle utøvere. Klubben har flere profesjonelle løftere som har vunnet store stevner i både inn- og utland. Blant utpregede utøvere i klubben, finner man blant andre Kristoffer Skadsem Eikdeland.

Ganddal Idrettslag (stiftet 1929) har grupper i fotball, håndball, turn, idrettsskole og orientering. Blant utpregede utøvere i klubben finner man blant annet Anna Taksdal

  
Sandnes BMX står sentralt på Ganddal. Klubbens anlegg/bane ligger på Kvål og går under navnet Vikingbanen fordi den er bygget på et gravsted. Banen er fra 1982.

Årets Ganddalitt
----------------

Årets Ganddalitt offentliggjøres hvert år på Ganddalsdagen, siste helga i august. 

Prisen deles hvert år ut til en person eller et lag/forening som gjør en ekstraordinær innsats for alle, og/eller setter Ganddal på kartet i positiv forstand.

| Årstall | Navn | Begrunnelse |
| --- | --- | --- |
| 2019 | Kolbjørn Vagle | Trofast tjener til Ebeneser på Ganddal, dugnadsinnsats, barne- og ungdomsarbeid. |
| 2018 | Erik Lunde | Mangeårig dugnadsinnsats for håndball- og fotballgruppa, samt annen dugnadsinnsats. |
| 2017 | Ine Hegre, Gyro Dragsnes og Owe Hegre | Kafe Biå sitt tilbud for funksjonshemmede |
| 2015 | Klaus Tveita | Dugnadsarbeid og sin innsats på en rekke forskjellige arenaer i lokalsamfunnet |
| 2013 | Jøren Skadsem Eikeland | Ildsjel for Ganddal Atletklubb gjennom dugnader, styrearbeid og trenerrolle. |
| 2011 | Anita Sandnes | Mangeårige innsats for håndballklubben |

Bilder
------

* Ganddal jernbanestasjonGanddal jernbanestasjon

Referanser
----------

1. ↑  sandnesposten.no Definitivt slutt for Vagleleiren [*død lenke*]
2. ↑  Nyheter, Estate (9. mai 2017). «Skal bygge 550 boliger i Sandnes». *Estate Nyheter*. Besøkt 16. mai 2023.
3. ↑  «Camp Sandnes - Anleggshotell for firma - langtidsleie av rom med forpleining». *Norsk Offshore Catering*. Besøkt 16. mai 2023.
4. ↑  mellombakkarogbergblog (21. august 2017). «Langs gjengrodde skinner på Ålgårdbanen». *Mellom Bakkar og Berg*. Besøkt 6. juni 2023.
5. ↑  e-post, Del på FacebookDel på TwitterDel på LinkedInDel via (10. mars 2008). «Ganddal godsterminal». *www.bygg.no* **(norsk)**. Besøkt 6. juni 2023.
6. ↑  e-post, Del på FacebookDel på TwitterDel på LinkedInDel via (25. august 2010). «Vågen vgs». *www.bygg.no* **(norsk)**. Besøkt 19. mai 2023.
7. ↑  «Kristoffer Skadsem Eikeland». *Treningsforum*. Besøkt 19. mai 2023.
8. ↑  jrc.no. «Norsk Orientering». *Norges Orienteringsforbund*. Besøkt 5. september 2023.
9. ↑  «(+) Erik Lunde er Årets Ganddalitt». *Sandnesposten* **(norsk)**. 25. august 2018. Besøkt 19. mai 2023.

| * v
* d
* r
Bydeler i Sandnes |
| --- |
|  | Austrått **·** Bogafjell  **·** Figgjo **·** Ganddal **·** Hana **·** Høle **·** Lura **·** Malmheim **·** Riska **·** Sandved **·** Soma **·** Stangeland **·** Sviland **·** Trones og Sentrum | Norges flagg |

|  |  |
| --- | --- |
| Oppslagsverk/autoritetsdata | Store norske leksikon **·** GeoNames
 |